Държавен вестник, бр. 34, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  34
(2) При необходимост и/или вследствие на 
повишена динамика на оперативната обстановка 
анализът на ППД се изготвя за по-кратък период.
Чл. 25. (1) В съответствие с направените в 
анализа изводи и насоки за оптимизирането 
на ППД се набелязват приоритети и планират 
мероприятия, свързани с управлението и непо-
средственото изпълнение на дейността, които 
се обособяват в отделен раздел в управленския 
план на съответната структура.
(2) Планирането на мероприятията е за 
период минимум шест месеца. 
(3) За реализация на конкретни мероприятия 
се изготвят и текущи планове.
Чл. 26. (1) Организирането на ППД се осъ-
ществява въз основа на решение на началниците 
на РУОДМВР, районните управления на транс-
портна полиция (РУТП) и специализираните 
полицейски управления (СПУ). 
(2) За други звена, осъществяващи ППД и 
щатно обособени към основните структури по 
чл. 9 от Закона за Министерството на вътреш-
ните работи (ЗМВР) и в дирекция „Специали-
зирани полицейски сили“ (ДСПС), решението 
се взема от съответните директори и/или 
оправомощени от тях други длъжностни лица.
(3) Решението на ръководителите по ал. 1 
и 2 се взема в съответствие с изготвените ана-
лизи, планираните дейности, като се отчитат: 
1. природно-географските и инфраструк-
турните особености (електропреносна мрежа, 
продуктопроводи, водоизточници, стратегичес-
ки и особено важни обекти, дипломатически 
представителства, пътни условия, транспортна 
мрежа и важни пътни артерии, организация на 
движението и неговата интензивност и др.) на 
обслужваната територия;
2. демографската характеристика на населени-
те места (брой и концентрация на населението, 
етнически групи, миграционни процеси и др.);
3. социално-икономическата характеристика 
на населените места;
4. състоянието, структурата, динамиката и 
концентрацията на правонарушенията по вид, 
време и място; 
5. състоянието на аварийността;
6. транспортните и пътникопотоците;
7. динамиката и концентрацията на пра-
вонарушенията по линия на безопасността на 
движение по пътищата и пътнотранспортните 
произшествия (ПТП) по вид, време и място, 
както и състоянието на пътния травматизъм;
8. наредбите за обществения ред и сигурност 
на общините;
9. създадената организация и взаимодейст-
вието между службите за контрол на пътното 
движение, собствениците на пътя и местната 
власт;
10. наличните сили и средства, в т.ч. и тези 
на други структури във и извън МВР, както 
и възможност за използване на допълнителни 
такива.
(4) Ново решение за организиране на ППД 
се взема по преценка на длъжностните лица по 
ал. 1 и 2 при промяна на показателите по ал. 3. 
(5) Временно решение за организиране на 
ППД се взема по преценка на длъжностните 
лица по ал. 1 и 2 при извънредни ситуации и 
защита при бедствия.
Чл. 27. Решението на длъжностните лица 
по чл. 26, ал. 1 и 2 за организацията на ППД 
се оформя в писмена заповед (образец – при-
ложение № 1), която разпорежда:
1. участъците за обслужване на съответната 
територия;
2. видовете наряди; 
3. реда за взаимодействие на нарядите с 
други полицейски органи;
4. реда за взаимодействие със звена за ох-
рана на други ведомства, частни охранителни 
фирми, звена за самоохрана; 
5. организирането на радиообмена за осъ-
ществяване на комуникация между нарядите, 
оперативния дежурен център/оперативната 
дежурна част (ОДЦ/ОДЧ) и други сили; 
6. реда за провеждане на инструктаж и отвод;
7. реда за осъществяване на контрол на 
изпълнението на ППД;
8. материално-техническото осигуряване 
на ППД.
Чл. 28. (1) За охраната на обекти с поли-
цейски органи се разработва план за охрана 
на обекта, включващ: 
1. описание на обекта – разположение със 
съответни граници, прилежаща инфраструктура, 
предмет на дейност и др.;
2. налични системи за физическа защита;
3. организация на пропускателния режим и 
вътрешния ред в охранявания обект;
4. разстановка на силите и средствата;
5. реда за взаимодействие между нарядите 
в охранявания обект, както и с други такива, 
изпълняващи ППД на територията, на която 
се намира обектът;
6. разпоредби, свързани с особености при 
охраната на обекта;
7. варианти за действия при извънредни 
ситуации и защита при бедствия.
(2) Планът по ал. 1 или отделни части от 
него може да се съгласуват с административ-
ния ръководител на охранявания обект и се 
утвърждават от длъжностните лица по чл. 26, 
ал. 1 и 2.
(3) За обекти, охранявани от един наряд за 
една смяна, може да се изготвя само указание 
по чл. 30, ал. 1.
Чл. 29. (1) При съвместна дейност по чл. 5 
се осъществява взаимодействие въз основа 
на предварително изготвен план, в който се 
определят:
1. цел и задачи на съвместната дейност;
2. период и територия за осъществяване на 
съвместната дейност;
3. ръководство, сили, средства и разстановка;